b'\n_START_ARTICLE_\nCyphonocephalus\n_START_SECTION_\nUtseende\n_START_PARAGRAPH_\nMiddelsstore, metallisk gr\xc3\xb8nne, sjeldnere bl\xc3\xa5 eller kobberfargede gullbasser, hannene har forlengede bein (s\xc3\xa6rlig forbeina) og to noks\xc3\xa5 lange, oppoverkrummede horn p\xc3\xa5 hodet, disse er forgreinede i spissen.\n_START_SECTION_\nLevevis\n_START_PARAGRAPH_\nLarvene utvikler seg mellom r\xc3\xa5tnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra s\xc3\xa5r i tr\xc3\xa6r.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r\xc3\xb8st-Asia (India og Myanmar).'